OzLabs/hebrew-wiki-articles huggingface dataset:
אליעזר אבן שנג'י

הרב אליעזר אבן שאנג'י או שנג'י או שנגי (ה'ת"ך - התע"א) היה אב"ד ומגדולי דורו בקושטא, ומחבר ספר דת ודין.

== ביוגרפיה ==
נולד בשנת ה'ת"כ (1660) בערך, לרבי נסים, מצאצאי רבי אפרים אבן שאנג'י, שהגיע לקושטא מספרד בעת הגירוש ולאחותו של רבי חיים בנבנישתי ושל רבי יהושע רפאל בנבנישתי. היה תלמידו המובהק של רבי יוסף קצבי, בישיבתו למד. כבר בהיותו כבן שלושים חתם על פסקי דין יחד עם רבו רבי יוסף. רבי יצחק מארביט כותב על תקופתו זו:

התכתב בהלכה עם חכמי דורו, ביניהם רבי יהודה רוזאניס, מהר"ם שלטון, רבי יצחק אלפנדרי ועם בנו רבי חיים אלפאנדרי השני. החיד"א מספר על ביקורו של רבי נסים רוזילייו בקושטנדינא:

חתם יחד עם דודו רבי יהושע על אגרת לרבי שמעון אבן חביב, רבה של גליפולי בה אסרו על יבם שיש לו אשה וילדים לקחת את אשת אחיו שנפטר<ref>מוריה, שנה י"ט גיליון ג-ד, עמוד מו</ref>

נפטר בשנת התע"א כשהוא בן חמשים ושתים.

בשנת התע"ב, עת פרצה השרפה הגדולה ברובע היהודי בקושטא, נשרף ביתו של רבי אליעזר וכל פסקיו ושאר כתביו עלו באש.

בנו היה רבי חיים, שהדפיס את ספרו של אביו.

== ספרו ==
דת ודין
כתב ספרים רבים שהיו למאכולת אש, ומכתביו ששרדו הוציא לאור בנו, רבי חיים, את ספר:
* דת ודין (קושטא תפ"ב) - דרושים על התורה ותשובות, ומעט פסקים מאחיו, רבי יעקב

== לקריאה נוספת ==
* מוריה, שנה י"ט גיליון ג-ד, עמוד מה
* שם הגדולים מערכת גדולים אות א [רב] מהר"ר אליעזר ן' שנגי

== קישורים חיצוניים ==
* 
* 

== הערות שוליים ==

קטגוריה:נפטרים ב-1712
קטגוריה:דיינים
קטגוריה:רבנים ספרדיים
קטגוריה:רבנים טורקים
קטגוריה:איסטנבול: רבנים
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:ילידי 1660
קטגוריה:יהודים שמוצאם ממגורשי ספרד
This Charming Man

"This Charming Man" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי ג'ון פורטר . השיר יצא, על ידי חברת התקליטים העצמאית ראף טרייד, ב-31 באוקטובר 1983. השיר מופיע בגרסה האמריקאית של אלבום האולפן הראשון של הלהקה, The Smiths.

השיר, המונגד לתרבות הלהט"בית המרכזית של שנות ה-80, נכתב כדי לעורר סצנת מחתרתית ישנה יותר, מקודדת ומודעת לעצמה. הזמר אמר כי: "אני מאוד אוהב את הרעיון של הקול הגברי שהוא די פגיע, שהוא נלקח במניפולציה מועטה, במקום שתמיד יש את הדבר המאצ'ואיסטי הכבד הזה שפשוט משעמם את כולם".

על אף שהצליח במידה בינונית, הסינגל הגיע למקום ה-25 במצעד הסינגלים הבריטי, וזכה לשבחים רבים הן בעיתונות המוזיקה והן בעיתונות המיינסטרים. הסינגל הוצא מחדש ב-1992, והגיע למקום ה-8 במצעד הסינגלים הבריטי (מה שהופך אותו ללהיט הגדול ביותר של הסמית'ס בבריטניה לפי מצעד זה). בשנת 2004, מאזיני ה-BBC Radio 2 בחרו בו במקום ה-97 בסקר "100 השירים הנמכרים ביותר" של התחנה.<ref name="BBC"></ref> המגזין מוג'ו הציב את השיר במקום הראשון בתכונת "50 תקליטי האינדי הגדולים בבריטניה בכל הזמנים" משנת 2008. הסינגל קיבל אישור פלטינה על ידי איגוד תעשיית ההקלטות הבריטי בשנת 2019.<ref></ref>

נכון ליוני 2022, השיר הושמע למעלה מ-75 מיליון פעמים ביוטיוב,<ref></ref> ו-272 מיליון פעמים בספוטיפיי.<ref></ref>

== גרסאות כיסוי ==
הלהקה האמריקאית, Death Cab for Cutie, הוציאו גרסת כיסוי לשיר ב-1997 עבור אלבום הדמו שלהם, You Can Play These Songs with Chords.<ref></ref> בשנת 2001, להקת האינדי פופ הקנדית, Stars , הוציאו גרסת כיסוי לשיר ב-2001 עבור אלבום האולפן הראשון שלהם, Nightsongs.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|פלטינה
|600,000
|}

== לקריאה נוספת ==
<div class="mw-content-ltr">
* 
* 
* 
* 
* 
* 
</div>

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:סינגלים מ-1992
קטגוריה:שירי הסמית'ס
קטגוריה:שירים באנגלית
קטגוריה:שירי להט"ב
קטגוריה:שירי פופ רוק
פיליפ בילינג

פיליפ בילינג (באנגלית: Philip Billing; נולד ב-11 ביוני 1996) הוא כדורגלן דני המשחק בעמדת הקשר בבורנמות' ובנבחרת דנמרק.

==קריירה==
בילינג החל לשחק כדורגל במחלקת הנוער של אסביירג הדנית, ובאוקטובר 2013 הצטרף להאדרספילד טאון מהצ'מפיונשיפ האנגלית בחוזה לארבע עונות.<ref></ref> הוא שיחק תחילה במחלקות הנוער של המועדון, וב-26 באפריל ערך את הופעת הבכורה שלו בקבוצה הבוגרת, בהפסד 0–2 ללסטר סיטי.<ref></ref>

הוא כבש את שער הבכורה שלו בקבוצה ב-13 בפברואר 2016, בניצחון קבוצתו 2–0 על נוטינגהאם פורסט.<ref></ref> במרץ 2016 חתם על הארכת חוזהו בקבוצה.<ref></ref> בתום עונת 2017/2018 העפילה הקבוצה לפרמייר ליג.

בתום עונת 2018/2019 נשרה הקבוצה חזרה לצ'מפיונשיפ, ובילינג עבר לבורנמות' מהפרמיירליג.<ref></ref><ref></ref> בתום עונת 2019/2020 ירדה גם בורנמות' לצ'מפיונשיפ, כשהיא רחוקה נקודה אחת בלבד מהישארות בפרמיירליג. בתום עונת 2021/2022 הבטיחה הקבוצה את חזרתה לפרמיירליג.

===קריירת נבחרות===
אימו של בילינג היא דנית, ואביו הוא ניגרי.<ref></ref><ref></ref> הוא שיחק בנבחרות הצעירות של דנמרק,<ref></ref> ובנובמבר 2018 דחה את הצעת נבחרת ניגריה לייצג אותה.<ref></ref>

הוא ערך את הופעת הבכורה שלו בנבחרת דנמרק הבוגרת ב-7 באוקטובר 2020, בניצחון נבחרתו 4–0 על במשחק ידידות.<ref></ref>

==קישורים חיצוניים==

==הערות שוליים==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני האדרספילד טאון
קטגוריה:כדורגלני בורנמות'
קטגוריה:קופנהגן: כדורגלנים
קטגוריה:כדורגלני נבחרת דנמרק
קטגוריה:דנים שנולדו ב-1996
ארזית תת-אלפינית

ארזית תת-אלפינית (שם מדעי: Larix lyallii) היא מין של עץ נשיר מחטני שמקורו בצפון-מערב אמריקה הצפונית במדינות איידהו, מונטנה, קולומביה הבריטית, אלברטה ווושינגטון.

== מאפיינים ==
הארזית גדלה בגבהים של 1,500 עד 2,900 מטר<ref>Arno, Stephen F.; Hammerly, Ramona P. (2020) [1977]. Northwest Trees: Identifying & Understanding the Region's Native Trees (field guide ed.). Seattle: Mountaineers Books. pp. 76–83. . OCLC 1141235469.</ref> . והיא מסוגלת לשרוד בטמפרטורות קרות ולצמוח סמוך לקו העצים.
ארזית זו קטנה יחסית לעצים אחרים מהסוג ארזית.

גובה הארזית 10 עד 25 מטרים, והמחטים רבועים באורך 20 עד 35 מילימטרים וצבעם כחול-ירוק אך הצבע נהייה צהוב-זהוב בעונת הסתיו. קוטר האצטרובל הוא 2.5 עד 4 סנטימטרים. בתחילה צבע האצטרובל הוא אדום-סגול אך עם הבשלתו הוא משתנה לחום. קשקשיו גסים וגדולים. עונת הרבייה של העץ מתרחשת בתחילת הקיץ. עובי הקליפה 2.5 סנטימטרים. צבע הקליפה בתחילה הוא צהוב-אפור אך עם הגיל הצבע משתנה לאדום-חום כהה. הקליפה של העץ מכילה טאנין.

הארזית היא אחד מהעצים בעלי תוחלת החיים הארוכה ביותר. גילה של דגימה של הארזית מאלברטה הוערך בכ-2,000 שנה<ref>"OLDLIST". Rocky Mountain Tree Ring Research. Retrieved 20 July 2012.</ref>. הארזית לא נמצאת בסכנת הכחדה ומצב השימור שלה הוא ללא חשש.
<gallery mode="packed" heights="180">
קובץ:SubalpineLarch 7769.jpg|אצטרובלים של ארזית תת-אלפינית
</gallery>
== קישורים חיצוניים ==

== הערות שוליים ==

תת-אלפינית
קטגוריה:ארצות הברית: עצים
קטגוריה:קנדה: עצים
Curious

"Curious" הוא סינגל של הזמרת-יוצרת האמריקאית, היילי קיוקו, שיצא, על ידי חברות התקליטים אמפייר דיסטריביושן ואטלנטיק רקורדס, ב-11 בינואר 2018. השיר מופיע באלבום האולפן הראשון של היילי קיוקו, Expectations. השיר נכתב על ידי היילי קיוקו, ליזה ויטלה, ברנדון קולביין וג'ייק אנד קוק , והופק על ידי ג'ייק אנד קוק וג'ונו דור .

קיוקו כתבה את השיר על סמך מערכת יחסים שהייתה לה עם אישה בארון, כמו כן חוויות רומנטיות שונות עם נשים שלא היו בטוחות לגבי הנטייה המינית שלהן, בתקווה שהשיר יעודד דיאלוג פתוח בין אנשים קווירים. "Curious" זכה לשבחים מצד מבקרי מוזיקה.

נכון ליוני 2022, השיר הושמע למעלה מ-61 מיליון פעמים בספוטיפיי,<ref></ref> ולמעלה מ-33 מיליון פעמים ביוטיוב.<ref></ref>

== הופעות חיות ==
קיוקו ביצעה את "Curious" עם [[טיילור סוויפט במהלך Taylor Swift's Reputation Stadium Tour.<ref></ref>]]
קיוקו ביצעה את השיר ב- ב-3 באפריל 2018.<ref name=":132"></ref><ref name=":14"></ref><ref></ref> מייק ניד, מ-Idolator, שיבח את "השירה החיה החזקה" של קיוקו, "הכוריאוגרפיה העזה" ו-"האנרגיה שלכאורה חסר תחתית".<ref name=":14" /> באוגוסט 2018, קיוקו ביצעה את השיר בפרסי הווידאו קליפים של MTV לשנת 2018.<ref name=":242"></ref><ref></ref> פטריק קראולי, מהמגזין בילבורד, כתב שקיוקו הוכיחה את כישורי הביצוע שלה על ידי הצגת "צעדי ריקוד נוטפי סוואגר הייחודיים שלה", בליווי רקדני גיבוי.

ב-26 ביולי 2018, קיוקו ביצעה את השיר בהופעה מיוחדת באצטדיון ג'ילט במהלך סבב ההופעת Taylor Swift's Reputation Stadium Tour של הזמרת האמריקאית, טיילור סוויפט.<ref></ref><ref></ref><ref name=":40"></ref><ref name=":36"></ref><ref name=":41"></ref><ref name=":47"></ref><ref></ref><ref></ref> אילנה קפלן, מלוס אנג'לס טיימס, כתבה שהדואט הצביע על הצמיחה של קיוקו כידוענית.<ref></ref>

קיוקו ביצעה את השיר בסיבוב ההופעות הרביעי שלה, Expectations Tour.<ref name=":29"></ref> בסיקור הופעתה של קיוקו ב-O2 Academy Islington , לואיס קורנר, מגיי טיימס, ציין כי "Curious" הוא שיר עליו "היא מתקדמת למצב סופרסטאר מלא", ותיאר את השיר כ-"דוגמה נוצצת לכל מה שאנחנו אוהבים במוזיקת פופ."<ref name=":28"></ref> סופי פרי, מסטרנד מגזין, כתבה כי קיוקו "נתנה את כל מה שהיה לה בכל צעד ריקוד וליריקה, כשהאנרגיה של הקהל הגיב פי עשרה".<ref name=":30"></ref> ג'מה סמווייז, מהאיבנינג סטנדרט , אמרה כי הזמרת "במיטבה שמרה על קלישאות הרוק במרחק זרוע", וציינה את "Curious" כדוגמה לכך.<ref name=":34"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
!עולמי
| rowspan="2" | 11 בינואר 2018
|הורדה דיגיטלית, הזרמת מוזיקה
| rowspan="2" |אמפייר דיסטריביושן, אטלנטיק רקורדס
|<ref name=":38"></ref>
|-
!ארצות הברית
|להיט רדיו עכשווי
|<ref name=":37"></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי היילי קיוקו
קטגוריה:שירים באנגלית
קטגוריה:שירי להט"ב
קטגוריה:שירים על מיניות
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:שירי R&B עכשוויים אמריקאיים
קטגוריה:סינגלים בהוצאת אמפייר דיסטריביושן
אפרים ארדיט

הרב אפרים ארדיט (1700–1768) היה רבה של אזמיר שבטורקיה ומחבר ספר מטה אפרים.

== ביוגרפיה ==
נולד באזמיר בשנת הת"ס (1700) לרבי אברהם. עסק במסחר, אך במהרה פנה לעסק התורה ולמד בישיבה מישיבות העיר, שם נתעלה בתורה עד שנהיה לרבה של העיר. באזמיר נמצאו בתקופתו כתבי יד רבים של ראשונים, וביניהם עליות דרבנו יונה, עליהם העיר הערות, אשר נוסף לספר שיטה מקובצת לרבי בצלאל אשכנזי על ידי צאצאו של הרב אפרים, הרב יצחק נוניש בילמונטי שמצא את הכתבים בבית "מרן זקני"<ref>שיטה מקובצת לבבא בתרא דף קל"ג עמוד א', דף קכ"ה ע"א מדפי הספר</ref>.

החיד"א כותב עליו:

נפטר ככל הנראה ב ט"ו בתשרי התקכ"ט, אך ישנה מחלוקת לגבי מועד פטירתו, שכן במצבתו נרשם: <ref>מצבות חכמי ורבני אזמיר, סימן צ"ו</ref>, אך אחיינו, רבי אברהם, הספידו בתשלום שנתו (אחד עשר חודש) בחודש אב בשנת התקכ"ח, וכן רבי יצחק מאיו הספידו בתשלום השנה ביום א' לסדר וירא שנת התקכ"ט.

הספידוהו רבי יצחק מאיו, בספרו דרכי הי"ם<ref>דרוש ח' להספד, דף קס"ב עמוד א'</ref>, ובן אחיו, רבי אברהם ארדיט<ref>נדפס בסוף ספר מטה אפרים (דרוש ו', דף מ"ח עמוד א')</ref>

== ספרו ==
מטה אפרים
מטה אפרים (שאלוניקי תקנ"א) - חידושים על משנה תורה לרמב"ם, תשובות ודרשות וכן חידושים על הרמב"ם גם מאחיו, רבי אברהם. לספר הסכמה מאת רבי חיים מודעי. הספר נסדר לדפוס על ידי רבי יצחק ארדיט, מחבר ספר יקר הערך, שהדפיס בסוף הספר את מהדורא בתרא של חלק אורח חיים מספר יד אהרן לסבו, רבי אהרן אלפנדרי.

== לקריאה נוספת ==
* מ' בניהו, שיטות מקובצות לר"מ לפפא, קובץ זיכרון לר"ש ליברמן.
* 

== קישורים חיצוניים ==
* 

== הערות שוליים ==

קטגוריה:פרשני הרמב"ם
קטגוריה:רבנים: אחרונים
קטגוריה:רבנים ספרדיים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים טורקים
חוקי הצמיחה של קלדור

חוקי הצמיחה של קלדור (באנגלית: Kaldor's growth laws) הם סדרה של שלושה חוקים המתייחסים לסיבה של צמיחה כלכלית.

== שלושת החוקים ==
בהסתכלות על מדינות העולם כיום ולאורך זמן, מיקלוש (ניקולס) קלדור ציין מתאם גבוה בין רמת החיים לבין חלק המשאבים המוקדשים לפעילות תעשייתית, לפחות עד לרמה מסוימת של הכנסה. רק ניו זילנד, אוסטרליה וקנדה התעשרו תוך הסתמכות בעיקר על חקלאות.<ref></ref> <ref></ref> הוא הציע שלושה חוקים לקביעות אמפיריות אלה:

# צמיחת התמ"ג קשורה באופן חיובי לצמיחת מגזר הייצור. זה אולי מתבטא טוב יותר במונחים של צמיחת התמ"ג המהירה יותר ככל שגדל עודף הצמיחה של הצמיחה התעשייתית ביחס לצמיחת התמ"ג: כלומר כאשר חלקה של התעשייה בתוצר עולה.<ref></ref>
# הפריון של מגזר הייצור קשור באופן חיובי לצמיחה של מגזר הייצור (זה ידוע גם כחוק ורדורן ). <ref></ref> כאן הטענה היא שיש תשואות הגדלות במדרגה בייצור. אלה עשויים להיות סטטיים - כאשר ככל שגודל המגזר גדול יותר, העלויות הממוצעות נמוכות יותר - או דינמיים באמצעות ההשפעה הנגרמת של צמיחת התפוקה על צבירת הון והקידמה הטכנית. סביר להניח שגם השפעות למידה באמצעות עשייה יהיו חשובות.
# פריון המגזר הלא-יצרני קשור באופן חיובי לצמיחה של המגזר היצרני. חוק אחרון זה הוא הפחות אינטואיטיבי והוא מבוסס על הטיעון שלמגזר הלא תעשייתי יש תשואות מצטמצמות במדרגה. ככל שהמשאבים יועברו החוצה, הפריון הממוצע של אלה שנותרו יעלה.

== דגשים נוספים ==
הכלכלן טוני ת'ירוול (Tony Thirlwall) מאוניברסיטת קנט (2003, עמוד 123–124) מדווח גם על הדגשים של קלדור על שלוש הצעות "בנות" שחשוב גם אותם לקחת בחשבון והם:

# ככל שהאפשרות של מגזר התשואות הגדלות לקלוט את העבודה ממגזר התשואות הפוחתות יצטמצם כך גם קצב הצמיחה של התמ"ג יורד.
# בשלבים המוקדמים של התיעוש הביקוש מגיע מהמגזר החקלאי — אבל בשלבים המאוחרים דרישות (או ביקוש) לייצוא עשוי להניע את התהליך. כאן גודלו המצומצם של השוק הפנימי עשוי להיות כזה שיגביל את מימוש היתרונות לגודל ויש צורך ביצירת מט"ח כדי ליבוא תשומות הכרחיות.
# מעגל קסמים יכול להיווצר מצמיחת הייצוא ומגידול התפוקה, אך קשה לבסס זאת מכיוון שהוא עשוי להיות תלוי במיזם יוצא דופן, מהגנה או מסובסידיה.

== קישורים חיצוניים ==

* [https://www.researchgate.net/publication/318354715_An_Empirical_Investigation_of_Kaldor%27s_Growth_Laws_Evidence_from_the_Mediterranean_Region חוקי הצמחיחה של קלדור]
* [https://www.boeckler.de/pdf/v_2013_07_31_mccombie.pdf A Kaldorian Theory of Economic Growth: The importance of the Open Economy]

== הערות שוליים ==

קטגוריה:כלכלה
קטגוריה:תאוריות כלכליות
תווך אופטי

תווך אופטי הוא תווך של חומר, שדרכו מתפשטים אור וגלים אלקטרומגנטיים אחרים. הפֶּרְמִיטִיבִיות ופֶּרְמֵאַבִּילִיּוּת של התווך מגדירים כיצד גלים אלקטרומגנטיים מתפשטים בו.

== תכונות ==
לתווך האופטי יש עכבה פנימית, הניתנת על ידי

:: <math>\eta = {E_x \over H_y}</math>

כאשר <math>E_x</math> ו <math>H_y</math> הם השדה החשמלי והשדה המגנטי, בהתאמה. באזור ללא מוליכות חשמלית, מקבלים:

:: <math>\eta = \sqrt{\mu \over \varepsilon}\ .</math>

לדוגמה, בחלל חופשי העכבה הפנימית נקראת עכבה אופיינית של ואקום, מסומנת Z <sub>0</sub>, והיא

:: <math>Z_0 = \sqrt{\mu_0 \over \varepsilon_0}\ .</math>

גלים מתפשטים בתווך במהירות <math>c_w = \nu \lambda </math>, כאשר <math>\nu</math> הוא התדר ו <math>\lambda</math> הוא אורך הגל של הגלים האלקטרומגנטיים. ניתן גם להציג משוואה זו באופן הבא

: <math> c_w = {\omega \over k}\ ,</math>

כאשר <math>\omega</math> הוא התדר הזוויתי של הגל ו <math>k</math> הוא מספר הגל של הגל. בהנדסת חשמל, הסמל <math>\beta</math>, הנקרא קבוע פאזה, משמש לעיתים קרובות במקום <math>k</math> .

מקובל לסמן אתמהירות ההתפשטות של גלים אלקטרומגנטיים בחלל חופשי, מצב ייחוס תקני אידיאלי (כמו אפס מוחלט לטמפרטורה), על ידי c <sub>0</sub> המקים: <ref>With ISO 31-5, NIST and the BIPM have adopted the notation c<sub>0</sub>.</ref>

: <math>c_0 = {1 \over \sqrt{\varepsilon_0 \mu_0}}\ ,</math>
: כאשר <math>\varepsilon_0</math> הוא הקבוע החשמלי ו <math>~ \mu_0 \ </math> הוא הקבוע המגנטי .

להקדמה כללית, ראה Serway<ref name="Serway">

</ref> לדיון על מדיה סינתטית, ראה Joannopoulus.<ref name="Joannopoulos">

</ref>

== סוגים ==

# מדיום הומגני לעומת מדיום הטרוגני
# גוף שקוף לעומת גוף אטום
# תווך שקוף

== הערות והפניות ==

== ראו גם==
* קרינת צ'רנקוב
* הספקטרום האלקטרומגנטי
* קרינה אלקטרומגנטית
* אוֹפְּטִיקָה
* יחידות SI
* חלל חופשי
* מטא-חומר
* גביש פוטוני

קטגוריה:אופטיקה
Dirt Femme

Dirt Femme הוא אלבום האולפן האולפן החמישי של זמרת ופזמונאית השוודית טובה לו.<ref name="RollingStone"></ref> האלבום יצא לאור ב-14 באוקטובר 2022 על ידי חברות התקליטים Pretty Swede ו-Mtheory.<ref></ref><ref></ref><ref name="rs"></ref><ref></ref><ref name="nme"></ref><ref></ref>

==רקע והכרזה==
במאי 2022, לו הכריזה על חברת התקליטים שלה Pretty Swede Records, הנמצאת תחת חברת פיתוח האמנים Mtheory.<ref name=":4"></ref> בהיותו הוצאה באופן עצמאי, Dirt Femme מציין את הפעם הראשונה שללו הייתה שליטה יצירתית מלאה על תהליך הפיתוח של אלבום. למרות שהיא מכירה בחשיבות החוזה הקודם שלה עם יוניברסל מיוזיק גרופ שהיה "מכריע" עבורה לפריצת דרך ברחבי העולם, לו "אוהבת ליצור את הסיפורים המורכבים האלה שלא עוזרים לאלגוריתם ואולי הם לא הדרך המסחרית ביותר לעשות פרסומות פופ וכיצד אתה מוציא מוזיקת פופ".<ref name=":2"></ref> את יצירת האלבום השוותה הזמרת ל"קפיצת בנג'י רגשית" מכיוון שתהליך הפיתוח שלו היה הראשון מאז הופעת הבכורה שלה, Queen of the Clouds, שלא קרה בין סיבובי הופעות. "זה כמעט הרגיש כאילו חזרתי להתחיל מחדש לגמרי", סיפרה.<ref name=":4" />

==קידום ושיווק==
הסינגל המוביל של האלבום "How Long", יצא לאור ב-26 בינואר 2022 כחלק מהפסקול של סדרת הטלוויזיה האמריקאית "אופוריה".<ref></ref> השיר הופיע גם בפרק הרביעי של העונה השנייה של הסדרה, "אתה מי שלא יכול לראות, תחשוב על מי שיכול".<ref></ref> קליפ נלווה בבימויו של צמד הקולנוענים של סיאטל קנטן הוקרן בבכורה ב-10 בפברואר.<ref></ref> לצד ההכרזה על הקמת חברת התקליטים העצמאית "Pretty Swede Records" ב-3 במאי 2022, לו הוציא את "No One Dies from Love" כסינגל השני שלה מהאלבום והחומר הראשון שיצא תחת החותמת שזה עתה נוסדה.<ref></ref><ref name=":0"></ref> הקליפ של השיר הוקרן בבכורה באותו יום<ref></ref> וביים על ידי הצמד הברזילאי אלסקה פילמס, שאיתו לו עבד בעבר בסרט "".<ref>', her partnership with Zaac.</ref> באותו יום, הכריזה לו גם הכריזה על סבב הופעות הנקרא "Tove Lo Europe 2022", המתוכנן להתחיל ב-29 באוקטובר ולבקר באירופה ובבריטניה.<ref name=":0" /> ב-21 ביוני 2022, חשפה לו רשמית את שם האלבום Dirt Femme, כמו גם את רשימת הרצועות שלו, יצירות האמנות ותאריך יציאתו ב-14 באוקטובר.<ref name=":4" /> באותו יום, היא הוציאה את הסינגל השלישי של התקליט, "True Romance". סינגל רביעי, "", מתוכנן לצאת ב-27 ביולי.<ref></ref>

==עטיפת האלבום==
ביצירות האמנות של האלבום, לו לובשת עוקץ עקרב מתכתי רובוטי - רמז למזל האסטרולוגי שלה, מזל עקרב - מחובר לגבה בעוד הלוגו בהשראת הנרתיק שלה מונח על צד ירכה.<ref name=":2" /> לדברי הזמרת, השימוש שלה בדימויים הקשורים לעקרב משקף את גישת הנשיות של האלבום: "אני פשוט אוהבת את העובדה שהעקרב הנקבה אוכלת את העקרב הזכר לאחר ההזדווגות. אני במערכת יחסים מאוד מקסימה עכשיו שבה יש לנו טוב איזון של משוגעים בינינו. אבל אומרים לי שאני מושכת אנשים פנימה ואני אוכלת אותם".<ref name=":2" />

==רשימת רצועות==

===הערות===
* "" מכיל דגימות מהשיר "Popcorn", של המלחין גרשון קינגסלי.

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Dirt Femme
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|14 באוקטובר 2022
|הורדה דיגיטלית • הזרמת מוזיקה • תקליטור • תקליט
|Pretty Swede • Mtheory
|<ref>Release formats for Dirt Femme on June 21, 2022:
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי טובה לו
קטגוריה:אלבומים באנגלית
קלמוספונדילוס

קלמוספונדילוס (שם מדעי: Calamospondylus; מילולית: "חוליות קולמוס") הוא סוג של דינוזאור תרופוד שהתקיים באנגליה של הקרטיקון התחתון שלפני 130 מיליון שנה מזמננו.

הממצאים של דינוזאור זה התגלו ותוארו ב-1866 בידי וויליאם פוקס בתצורות וסקס שבאי וייט, מדרום לאנגליה. הסוג הכיל מין בודד - Calamospondylus oweni.

הממצאים כללו רק שרידי עצם העצה ובסיס אגן ירכיים חלקי באורך של 6 ס"מ שדמה לזה של תרופודים קטנים ודו-רגליים מממשפחת הקומפסוגנתוסיים כמו האריסטוסוכוס, כאשר מספר חוקרים רואים בו מין של אריסטוסוכוס. חוקרים רבים רואים בסוג זה מוטל בספק מאחר שטיב הממצאים הבודדים לא מתאים לקביעת סיווגו והוא נחשב למין של אריסטוסוכוס.

ואולם מחקר של החוקר נאיש (Naish, 2002) הציג הבדלים גדולים בין מבנה הכסל והעצה של האריסטוסוכוס לממצאי המין ומוכיח שהממצאים הראשונים היו של דגימה נפרדת שאינה שייכת לאותו הסוג, כך שהסוג עדיין לגימיטי.

==קישורים חיצוניים==

==הערות שוליים==

קטגוריה:קלורוזאוריה
קטגוריה:דינוזאורים שחיו בקרטיקון תחתון באירופה
ליריאנוזאורוס

ליריאנוזאורוס (שם מדעי: Lirainosaurus; מילולית: "לטאה דקיקה") הוא סוג של דינוזאור זאורופוד שהתקיים באירופה של הקרטיקון העליון שלפני 72 עד 70 מיליון שנה מזמננו, במעבר שבין הקמפן למאסטריכט.

המאובנים של דינוזאור זה התגלו בממצאים מאובנים בקסטיליה ולאון שבספרד ואלה כללו שרידי גולגולת, שיניים בודדות, כמה חוליות ועצם התוספתן. החוליות שלאורך הצוואר, הגב והצלעות היו חלולות בעלות קישות קל. הדבר הזכיר את מבנה החוליות של זאורופודים כמו האמפלוזאורוס. במקור הדינוזאור נחשב לפי מחקרים פילוגנטיים לקרוב למשפחת הסלטזאוריים עם מבנה חוליות דומה לזה של האלמוזאורוס והאופיסטוקוליקאודיה. בהמשך לעומת זאת הוחלט שהוא קרוב לבני הקבוצה ליריאנוזאורים כמו האמפלוזאורוס.

לצד האמפלוזאורוס התגלו ממצאים שלו בחפירות " "Marnes Rouges Inferieures Formation"", שבהרי האלפים הצרפתים לצד ממצאי רבדודון, דרומזאוריים מקומיים, אנקילוזאורים וזוחלים נוספים. המבנה הטופוגרפי מרמז שהזאורופוד התקיים בקרבת החופים.

==קישורים חיצוניים==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-1999
אזנדוזאורוס

אזנדוזאורוס (שם מדעי: Azendohsaurus; פירוש השם: "לטאה אזנדה") הוא סוג נכחד של זוחל דיאפסיד מהקבוצה ארכוזאורומורפה, הקרובה לארכוזאורים. הוא התקיים במרוקו ומדגסקר של הטריאס שלפני 235–231 מיליון שנה מזמננו.

== מאפיינים ==
המאובנים של הזוחל התגלו בחפירות במרוקו ב-1972 שבהם התגלו שרידי לסתות ושיניים והוא נקרא בידי החוקר "ז'אן מישל דוטואיט" (Jean-Michel Dutuit), אשר כינה אותו לכבוד הכפר אזנדה שבהרי האטלס שם התגלה. המין שנמצא נקרא Azendohsaurus laaroussii, כשמין נוסף שהתגלה במדגסקר כונה Azendohsaurus madagaskarensis.

זוחל זה היה בעל דמיון שנבע מאבולוציה מתכנסת לדינוזאור קדום דמוי-זאורופוד, מה שנראה ממבנה הלסתות העדינות ומבנה השיניים דמויי-העלים שנועד ללחך צמחייה. הוא הגיע לאורך 2 עד 3 מטרים והיה בעל גולגולת קטנה עם צוואר בינוני באורכו. הגוף היה מעוגל ונמוך עם זנב קצר וגפיים חזקות מכופפות מצידי הגוף ובעלות טפרים ארוכים.

הזוחל היה קרוב משפחה של השרינגזאורוס ובעל קירבה רחוקה יותר לטרילופוזאורוס - כל אלה היו זוחלים בינוניים שמילאו במשך ראשית הטריאס גומחה אקולוגית דומה לזאורופודים הקדומים והיו בעלי מבנה שלד ולסתות דומה, אשר התאים לתזונה צמחונית מהעצים.

==קישורים חיצוניים==

קטגוריה:ארכוזאורומורפים פרהיסטוריים
קטגוריה:בעלי חיים שחיו בטריאס בהודו ובמדגסקר
קטגוריה:מאובני טקסונים שתוארו ב-1972
קיילב סוואניגן

קיילב סילבסטר סוואניגן (באנגלית: Caleb Sylvester Swanigan; 18 באפריל 1997 – 20 ביוני 2022) היה כדורסלן אמריקאי ששיחק בעמדת הפאוור פורוורד.

==ביוגרפיה==
סוואניגן נולד באינדיאנפוליס. אביו היה מכור לקוקאין בעל נטייה להשמנה, ומת מסוכרת ב-2004. משפחתו של קיילב עברה לסולט לייק סיטי לאחר שאביו הכה את אימו, והוא נע בין מקלטים לילדים חסרי בית. הוא סבל מעודף משקל, וכשנכנס לכיתה ח' הוא היה בגובה 1.88 מטרים ושקל כ-160 קילוגרמים. אחיו הגדול, קרל ג'וניור, שחשש לחייו של אחיו, פנה לרוזוולט בארנס, שאימן אותו באיגוד האתלטים החובבים, וזה הסכים לאמץ את קיילב, והתחיל לאמן אותו ולסייע לו במלחמתו בהפרעות האכילה שלו.<ref></ref>

==קריירה==
סוואניגן החל לשחק כדורסל בתיכון הומסטד שבפורט ויין, אינדיאנה. הוא סיים את הקריירה שלו בתיכון כשיאן הנקודות (1,649) והריבאונדים (1,048) בתיכון, כמו גם שיאן הנקודות (704) והריבאונדים (424) לעונה אחת. הוא גם היה שני בכל הזמנים בתיכון בחסימות (106) ובאסיסטים (204).<ref></ref>

במאי 2015 הוא החליט לשחק בקבוצת הכדורסל של אוניברסיטת פרדו.<ref></ref> במשחקו האחרון בעונת 2015/2016 הוא קלע 27 נקודות והחטיא זריקה אחת בלבד מהשדה.<ref></ref> הוא היה שחקן המכללות הראשון מזה 25 שנים עם 600 נקודות, 400 ריבאונדים ו-100 אסיסטים בעונה. הוא נרשם לדראפט 2016 ב-NBA, אך לבסוף התחרט והחליט להמתין שנה נוספת.<ref></ref><ref></ref> בעונת 2016/2017 שיחק ארבעה משחקים בהם קלע לפחות 20 נקודות ואסף לפחות 20 ריבאונדים.<ref></ref>

ב-22 ביוני 2017 נבחר בבחירה ה-26 בדראפט 2017 ב-NBA על ידי פורטלנד טרייל בלייזרס.<ref></ref><ref></ref> ב-3 ביולי 2017 חתם על חוזה בקבוצה.<ref></ref> במהלך ליגת הקיץ של ה-NBA הוא רשם ממוצעים של 16.1 נקודות, 10.6 ריבאונדים, 2.25 אסיסטים ו-1.4 חטיפות למשחק בכל שמונת המשחקים בהם שיחק, כולל במשחק הגמר, בו הפסידה הקבוצה ללוס אנג'לס לייקרס. למרות ההפסד, סוואניגן נבחר לחמישיית הטורניר.<ref></ref> ב-22 בדצמבר 2017 נשלח לקאנטון צ'ארג' מליגת הפיתוח של ה-NBA.<ref></ref> ב-4 בפברואר 2018 שב לפורטלנד,<ref></ref> וב-30 בדצמבר 2018 שב לליגת הפיתוח, כשנשלח לטקסס לג'נדס.<ref></ref>

ב-7 בפברואר 2019 הועבר בטרייד לסקרמנטו קינגס תמורת סקאל לאביסייר.<ref></ref> ב-16 בדצמבר 2019 נשלח לסטוקטון קינגס מליגת הפיתוח.<ref></ref>

ב-20 בינואר 2020 חזר בטרייד לפורטלנד טרייל בלייזרס יחד עם וניין גבריאל וטרבור אריזה תמורת קנט בייזמור, אנתוני טוליבר ושתי בחירות דראפט עתידיות בסיבוב השני.<ref></ref> מסיבות אישיות, לא חזר סוואניגן לשחק בבועת ה-NBA.<ref></ref>

בסך הכל שיחק סוואניגן 75 משחקי NBA, וקבע ממוצעים של 2.4 נקודות, 2.9 ריבאונדים ו-0.7 אסיסטים ב-8.7 דקות למשחק.

== מותו ==
סוואניגן מת ב-20 ביוני 2022, בגיל 25.<ref></ref><ref></ref><ref></ref><ref></ref>

==קישורים חיצוניים==

* 
* 

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת פרדו
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני קאנטון צ'ארג'
קטגוריה:כדורסלני טקסס לג'נדס
קטגוריה:כדורסלני סקרמנטו קינגס
קטגוריה:אמריקאים שנולדו ב-1997
קטגוריה:אמריקאים שנפטרו ב-2022
אבן בהן

אֶבֶן בֹּהַן בֶּן-רְאוּבֵן הוא מקום הנזכר פעמיים בספר יהושע בתור חלק מנחלת שבט יהודה.

הפעם הראשונה היא בפרק ט"ו, פסוק ו': "וְעָלָה הַגְּבוּל בֵּית חָגְלָה וְעָבַר מִצְּפוֹן לְבֵית הָעֲרָבָה וְעָלָה הַגְּבוּל אֶבֶן בֹּהַן בֶּן-רְאוּבֵן".

הפעם השנייה היא בפרק י"ח, פסוק י"ז: "וְתָאַר מִצָּפוֹן וְיָצָא עֵין שֶׁמֶשׁ וְיָצָא אֶל-גְּלִילוֹת אֲשֶׁר-נֹכַח מַעֲלֵה אֲדֻמִּים וְיָרַד אֶבֶן בֹּהַן בֶּן-רְאוּבֵן".

== משמעות השם ==
נראה שאדון או בעל המקום נקרא בוהן בן ראובן (כנראה הכוונה לבהן בן שבט ראובן, אשר נחלת ראובן שכנה לא רחוק מהאתר מעבר לירדן) ויכול שבמקום נמצאה אבן גדולה ששימשה לסימון גבול המקום, ושעל שמה נקרא המקום אבן בוהן.<ref>רד"ק, יהושע ט"ו, פסוק ו'</ref>

כנראה שפעם הייתה גרסה שסברה שקוראים למקום "אבן בוחן"<ref>מנחת ש"י, יהושע ט"ו, פסוק ו'</ref>, מה שמלמד על כך שהמקום שימש כמקום גבול וציון מקום<ref>בראון דרייוור ובריגס על המילה "בהן"</ref>

== זיהוי המקום כיום ==
כיום ישנה המחלוקת היכן המקום נמצא.
שיטה אחת טוענת שהמקום בקרבת מרכז העיר יריחו.<ref></ref>, ואילו שיטה שניה טוענת שהמקום נמצא בחג'ר אל אצבע.<ref>דעת מקרא, יהושע ט"ו ו' ד"ה אבן בהן בן ראובן</ref>
==הערות שוליים==

קטגוריה:נחלת שבט יהודה
שלמה קמחי

הרב שלמה קמחי (? - תרנ"ד 1894?) היה מרבני קושטא וחברון, ומחבר ספרי הלכה ופרשנות.

==ביוגרפיה==
נולד בקושטא לאביו ר' נסים יוסף דוד קמחי, אב בית הדין המקומי. נשא את בתו של ר' יהודה מוהיל. למד תורה מפי רבני עירו בבית המדרש "קול ה'" שבפרברי העיר, והרבה לדון עמהם בהלכה. דברי כמה מהם, כגון ר' יצחק אקריש, משוקעים בספריו.

בשנת תרי"ד (1854) נטל חלק פעיל במאבקם של עשרות מחכמי קושטא נגד שילוב לימודי חול בבתי הספר. בעקבות מאבק זה נאלץ לעזוב את המקום, ובחר לעלות לארץ ישראל והתגורר בחברון.

בנו היה הרב חיים נסים יוסף קמחי. חתניו: הרב נסים אליהו לומברוזו, שחתם יחד עמו על כמה פסקי הלכה ונפטר בחייו; הרב נסים משה המון; והרב חיים יעקב בכר.

==ספריו==
* שו"ת מלאכת שלמה (סלוניקי תרכ"ב 1862) - תשובות הלכתיות, חידושים על התלמוד ודרשות.
* יקהיל שלמה (איזמיר תרכ"ה, 1865) - חידושים על ארבעת חלקי השולחן ערוך, נדפסו עם הסכמת רבי חיים פאלאג'י.
* ימי שלמה (איזמיר, תרל"ד 1874) - חידושים על הרמב"ם ומעט שו"ת. ספר זה הוגה על ידי ר' משה הלוי, שהוסיף בספר מחידושיו שלו. חידושים אלה פותחים במילה 'אמ"ה' - "אמר משה הלוי". בשדי חמד מציין פעמים רבות להערות אלו בשם "ידיד נפשי רב אחאי גאון הרמ"ה", ומכאן שמדובר בר' משה הלוי שהיה ידידו של ר' חיים חזקיהו מדיני ושימש כחכם באשי בטורקיה. אך יש שייחסו חידושים אלה לבנו של המחבר.
* מימי שלמה - חידושים על השולחן ערוך, חלקי אורח חיים ויורה דעה. ספר זה נכתב בהיות המחבר בחברון, ונשלם בשנת תרנ"ג (1893). נדפס לראשונה מכת"י המחבר בשנת תשמ"ז (1987) על ידי מכון אהבת שלום. לאחר ההדפסה התגלה כת"י נוסף של המחבר, רובו מהדורה מוקדמת של ה"מימי שלמה", וחלקים ממנו נדפסו בקובצי מקבציאל החל מגיליון ל' (אדר תשס"ה).

==לקריאה נוספת==
* 

==הערות שוליים==

קטגוריה:נפטרים ב-1800
קטגוריה:ילידי 1800
קטגוריה:איסטנבול: רבנים
קטגוריה:חברון: רבנים
קטגוריה:מחברי ספרי שו"ת
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:פרשני הרמב"ם
אמאוזאורוס

אמאוזאורוס (שם מדעי: Emausaurus). סוג של דינוזאור בעל אגן דמוי-עוף מקבוצת התיראופורה שחי באירופה בעידן היורה התחתון לפני כ- 181 מיליון שנה.

==מאפיינים==
המאובנים של דינוזאור זה התגלו ליד העיירה גרימן (Grimmen) שבמקלנבורג-מערב פומרניה, גרמניה והשרידים שלו כללו חלק ימני מהגולגולת, לסת תחתונה, חוליות, שברי צלעות, צלעות, חלקי גפיים וטפרים ולוחיות עצם על הגב. הדינוזאור תואר למדע ב-1990 בידי החוקר הרמוט האבולד (Harmut Haubold) ומשמעות שמו היא ראשי תיבות של אוניברסיטת גרייפסוואלד (באנגלית: "Ernst Moritz Arndt University of Greifswald"), לצד הסיומת היוונית: "זאורוס" - לטאה. זהו הדינוזאור היחיד שהתגלה בממצאים אלו.

היה זה דינוזאור בעל אגן דמוי-עוף קדום שדמה מעט לסקלידוזאורוס ולסקוטלוזאורוס וכמותם היה בעל כיסוי לוחיות עצם לאורך הגוף ששימש להגנה. הפרט שנמצא הגיע לאורך של 2.5 מטרים ולמשקל 70–90 ק"ג, אך כנראה שהיה שייך לפרט צעיר. אורך הבוגר הגיע לשלושה עד ארבעה מטרים ולמשקל של 240 ק"ג. מעט פרטים ידועים עליו ונראה שהיה פרימיטיבי ביותר לקבוצת התיראופורה, אשר אולי נע על ארבע רגליים אך הזדקף על רגליו האחוריות כדי להגיע לצמחייה גבוהה.

==קישורים חיצוניים==

*
קטגוריה:תיראופורה
קטגוריה:דינוזאורים שחיו ביורה תחתון באירופה
קטגוריה:מאובני טקסונים שתוארו ב-1990
סמי בורארד

סמי בורארד (בצרפתית: Samy Bourard; נולד ב־29 במרץ 1996) הוא כדורגלן בלגי המשחק בעמדת הקשר בהפועל חדרה.

== קריירת מועדונים ==
ב־31 באוגוסט 2016 חתם על חוזה בסנט טרוידן. הוא ערך את הופעת הבכורה שלו ב־4 בנובמבר 2017, בתיקו 4–4 עם אופן.

ב־31 באוגוסט 2018 חתם על חוזה לשלוש שנים באיינדהובן. ב־7 בספטמבר ערך את הופעת הבכורה בקבוצה בהפסד 0–2 לספרטה רוטרדם. הוא כבש שער בכורה ב־18 בינואר 2019 בניצחון קבוצתו 1–3 על פולנדם.

ב־2020 חתם בדן האג, בה ערך את הופעת הבכורה ב־13 בספטמבר 2020 בהפסד 0–2 להראקלס אלמלו. ב־11 בנובמבר 2020 כבש שער בכורה בהפסד 2–4 לטוונטה.

הוא עזב את דן האג לאחר עונה אחת וב־9 בפברואר 2021 חתם בפהרוואר.<ref></ref> הוא ערך בה חמש הופעות בלבד, ולאחר חצי עונה חזר לדן האג.

ב-22 ביוני 2022 חתם בהפועל חדרה מליגת העל הישראלית, והפך לרכש היקר בתולדות המועדון.<ref></ref>

== קישורים חיצוניים ==

==הערות שוליים==

קטגוריה:כדורגלנים בלגים
קטגוריה:קשרי כדורגל בלגים
קטגוריה:לייז': כדורגלנים
קטגוריה:כדורגלני סנט טרוידן
קטגוריה:כדורגלני דן האג
קטגוריה:כדורגלני פהרוואר
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים בלגים בהולנד
קטגוריה:ספורטאים זרים בהונגריה
קטגוריה:ספורטאים בלגים בישראל
קטגוריה:בלגים שנולדו ב-1996
היסטריזאורוס

היסטריזאורוס (שם מדעי: Histriasaurus; מילולית: "לטאת איסטריה") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון שלפני 135 עד 125 מיליון שנה מזמננו בקרואטיה. כיום רבים מהחוקרים רואים בסוג זה טקסון מוטל בספק.

הדינוזאור התגלה בידי דריו בוסקרולי (Dario Boscarolli) במשך שנות ה-80 ממאובנים של שכבת אבן גיר לחופי העיירה בייל שבמחוז איסטריה בקרואטיה. הוא תואר למדע ב-1998 בידי החוקר דאלה וכצ'יה (Dalla Vecchia), אשר נתן לו את שמו עקב הימצאו באיסטריה. הסוג הכיל מין אחד, Histriasaurus boscarollii, הקרוי לכבוד המגלה בוסקרולי.

זאורופוד זה דמה לדמוי דיפלודוקוס פרימיטיבי ובסיסי. ניתוחים מ-2007 ו-2011 העריכו שהוא משויך למשפחת הרבאצ'יזאוריים וקרוב ביותר לרבאצ'יזאורוס. אורך הגוף הוערך בכ-20 מטרים כשהוא הגיע לגובה 9 מטרים ולמשק של 25 טונות בממוצע.

==קישורים חיצוניים==

==הערות שוליים==

קטגוריה:ראבאכיוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1998
פרוטוגנתוזאורוס

פרוטוגנתוזאורוס (שם מדעי: Protognathosaurus; מילולית: "לסת לטאה קדומה") הוא סוג של דינוזאור זאורופוד פרימיטיבי שהתקיים במשך היורה התיכון.

הממצאים המאובנים שלו התגלו בתצורות שקסימיאו (Shaximiao Formation) שבסצ'ואן, סין ואלה כללו רק שרידי לסת תחתונה חלקית ומספר שיניים שדומות במתאר לאלה של זאורופודים קדומים, אשר חלקם בעלי חילופי שיניים חדים. כיום מרבית החוקרים רואים בסוג זה טקסון מוטל בספק מחמת היעדר ממצאים מזהים.

הסוג תואר ב-1991 בידי החוקר גאורג אולשבסקי (George Olshevsky), כשבמקור נקרא בשם פרוגנתוס (Protognathus) ב-1988 בידי החוקר זנג ייהון (Zhang Yihun). ואולם שם זה ניתן כשם נרדף לסוג החיפושית Pseudognathaphanus ממשפחת הרצניתיים.

==קישורים חיצוניים==

==הערות שוליים==

קטגוריה:זאורופודה
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1991
קטגוריה:טקסונים שנויים במחלוקת
לוריקוזאורוס

לוריקוזאורוס (שם מדעי: Loricosaurus; מילולית: "לטאה משוריינת") הוא סוג של דינוזאור זאורופוד ממשפחת הסלטזאוריים שהתקיים במשך הקרטיקון העליון שלפני 71 מיליון שנה, בתחילת המאסטריכט של אמריקה הדרומית.

ממצאי הלוריקוזאורוס התגלו בתצורות אלן (Allen Formation) שבנאוקן בארגנטינה ותחילה נסבר שהיה אנקילוזאור עקב מעטה השריון האוסטאודרם שכיסה את אך בהמשך הוא תואר כזאורופוד ממשפחת הסלטאזאוריים. הוא תואר למדע ב-1929 בידי החוקר הגרמני פרידריך פון הואנה כששמו מרמז על מעטה השריון שלו.

בסוג זה תואר מין יחיד - Loricosaurus shieldatus, כשמין נוסף Loricosaurus scutatus נחשב כיום למין של נאוקנזאורוס (Neuquensaurus).

לא כל החוקרים רואים בסוג זה טקסון קיים וחלק מטילים אותו בספק ומשייכים את הממצאים שלו לסוגים הקרובים סלטזאורוס או נאוקנזאורוס.

==קישורים חיצוניים==

==הערות שוליים==

קטגוריה:סלטזאוריים
קטגוריה:דינוזאורים שחיו בקרטיקון עליון באמריקה הדרומית
רחל שטיינשניידר

רחל שטיינשניידר (נולדה ב-10 בפברואר 1994) היא כדורגלנית ישראלית, המשחקת בעמדת החלוצה והקשרית בקבוצת הפועל קטמון ירושלים מליגת העל ובנבחרת ישראל.

== ביוגרפיה ==
שטיינשניידר גדלה בבית שמש. בתום לימודי התיכון, היא הצטרפה למסלול העתודה האקדמית. בתום לימודי הנדסת אווירונאוטיקה בטכניון, שירתה כקצינה בחיל האוויר.

בילדותה, שיחקה שטיינשניידר כדורגל בשכונה, אך את קריירת הכדורגל המקצוענית שלה החלה רק בגיל 21, כאשר תוך כדי לימודיה בטכניון, החלה לשחק בקבוצת מכבי צור שלום ביאליק מהליגה הלאומית. בהמשך שיחקה גם במכבי כישרונות חדרה, הפועל עירוני פתח תקווה, אס"א תל אביב, מ.ס. קריית גת וב"בנות נתניה", לפני שעברה לשחק באירופה.

לאחר שסיימה את שירות הקבע שלה בצבא בשנת 2021, חתמה בקבוצת "נסטבד" מהליגה הדנית וב-2022, עברה לקבוצת "יזייר" מהליגה הצרפתית השנייה. בעונה זאת, הצליחה להגיע עם קבוצתה עד לגמר הגביע הצרפתי, בו הפסידה לפריז סן-ז'רמן<ref name=":0" />. הייתה זו הופעה ראשונה של שחקנית כדורגל ישראלית בגמר הגביע בצרפת ובאחת מחמש הליגות הטובות באירופה.

לקראת עונת 2022/23 חתמה שטיינשניידר בעולה החדשה לליגת העל הפועל קטמון ירושלים, עמה הגיע למקום השני בליגה, וזכתה בתואר השחקנית הישראלית של העונה, כשהיא כובשת 6 שערי ליגה. בעונת 2023/2024 צברה שני שערים ושני בישולים ב-19 הופעות ליגה, בישול אחד ב-3 הופעות בגביע המדינה, ושני שערים ובישול ב-5 הופעות בגביע אתנה, כאשר הקבוצה מסיימת במקום השני בליגה, מגיעה לחצי גמר הגביע, וזוכה בגביע אתנה. שטיינשניידר זכתה בתואר כדורגלנית העונה של WSP, ונבחרה לכדורגלנית הישראלית של העונה על ידי ליגת העל.<ref></ref>

=== במדי נבחרת ישראל ===
שטיינשניידר זומנה לראשונה לנבחרת וערכה את הופעת הבכורה שלה ב-20 באוגוסט 2019 במשחק הידידות מול קבוצת צ'לסי האנגלית מהסופר ליג לנשים, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל<ref name=":0" />. נכון ל-16 ביולי 2024, שטיינשניידר צברה 29 הופעות בנבחרת ישראל, בהן כבשה 3 שערים.<ref></ref><ref></ref><ref></ref>

== תארים ==
===מכבי כישרונות חדרה===
* גביע המדינה: 2014/15
===הפועל קטמון ירושלים===
* גביע אתנה: 2023/24

== קישורים חיצוניים ==

* [https://www.instagram.com/p/CuD8-5RoJba/?igshid=MTc4MmM1YmI2Ng%3D%3D ראיון קיץ עם שחקנית של הפועל קטמון ירושלים, רחל שטיינשניידר], ארגון שחקניות ושחקני הכדורגל, 29 ביוני 2023
* [https://soundcloud.com/hjfc-podcast/133a ראיון משותף עם רחל שטיינשניידר ואדווה בוכהולץ], מתוך הפודקאסטמון, הפוד של אוהדי הפועל ירושלים, 12 ביוני 2023
* [https://www.football.org.il/players/player/?player_id=152413 פרופיל] באתר ההתאחדות לכדורגל בישראל
*[https://open.spotify.com/episode/6neSsfTKZAeN8gIjKHzSJj?si=c90c5c758eec4091 ראיון עם רחל שטיינשניידר לסיכום עונת 2023/24 בפודקאסט הקטמוניות, אתר הזרמת האודיו ספוטיפיי]

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מ.ס. קריית גת
קטגוריה:בוגרי הטכניון - מכון טכנולוגי לישראל
קטגוריה:מהנדסי אווירונאוטיקה ישראלים
קטגוריה:בוגרות הטכניון - מכון טכנולוגי לישראל
קטגוריה:כדורגלניות הפועל קטמון ירושלים
קטגוריה:ישראליות שנולדו ב-1994
קטגוריה:ישראלים שנולדו ב-1994
הבריגדה הבין-לאומית הדנית

הבריגדה הבין-לאומית הדנית (בדנית: Den Danske Internationale Brigade או בראשי תיבות: DIB) הייתה בריגדה מיוחדת של הצבא המלכותי הדני אשר נועדה לרכז תחתיה את הפעילות הצבאית של ממלכת דנמרק ברחבי העולם.

==היסטוריה==
ראש ההגנה (מקביל לרמטכ"ל) של דנמרק יורגן לינג, החליט להקים הבריגדה בעקבות המעורבות הדנית במלחמות יוגוסלביה. הבריגדה הוקמה ב-25 בנובמבר 1993 על בסיס בריגדת זילנד ה-2. מטרת הבריגדה הייתה להעניק לדנמרק אפשרות לפעול במהירות בכל רחבי העולם כחלק ממשימות צבאיות של נאט"ו או ממשימות שמירת שלום של האו"ם. בפועל, הבריגדה מעולם לא נפרסה במלואה אלא רק יחידות ממנה.

ב-1996 הוכפפה הבריגדה תחת פיקוד דיוויזיית השריון הבריטית ה-1 שבתורה הייתה חלק מקורפוס התגובה המהירה של הברית. ב-2004 הוחלט לפרק את הבריגדה. הפירוק הושלם ב-15 בפברואר 2005. יחידות מהבריגדה אוחדו עם יחידות מבריגדת זילנד ה-1 לצורך הקמת הבריגדה ה-2.

==קישורים חיצוניים==
* [http://www.fredsakademiet.dk/ordbog/dord/d21.htm הבריגדה הבין-לאומית הדנית], באתר Fredsakademiet

קטגוריה:כוחות ההגנה של דנמרק: יחידות
איטמירוס

איטמירוס (שם מדעי: Itemirus) הוא סוג של דינוזאור אוכל בשר תרופוד שהתקיים לפני 91 מיליון שנה מזמננו בתחילת הקרטיקון העליון באוזבקיסטן. 

הממצאים המאובנים של הדינוזאור התגלו בתצורות ביסקטי (Bissekty Formation) והוא נקרא בשמו ב-1976 בידי החוקר סרגיי קורזנוב , כששמו נקרא על הכפר איטמיר הקרוב לאתר הממצאים. אלה כללו ממצא בודד שהשתייך למין Itemirus medullaris, הקרוי על שם המוח המוארך (בלטינית: medulla). הממצא הבודד של שרידי הגולגולת מעידים שהיה בעל מבנה ראייה וחשיבה גדול וככל הנראה היה צייד שנע בחבורות קטנות אחרי טרף.

דינוזאור זה היה כנראה קרוב לדרומזאוריים ולפי החוקר תומאס ר. הולץ הבן גם לטירנוזאורים. מספר מחקרים העריכו ב-2009 שהוא שייך לתת-המשפחה velociraptorine לצד הולוצירפטור בעוד מחקר מ-2014 העריך שהיה קרוב יותר לתת-המשפחה Dromaeosaurinae.

==קישורים חיצוניים==

==הערות שוליים==

קטגוריה:בעלי חיים שתוארו ב-1976
קטגוריה:טקסונים שתוארו בידי סרגיי קורזנוב
קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטופסליס

שחזור אפשרי.
קטופסליס (שם מדעי: Catopsalis) הוא סוג נכחד של יונק קדום מהסדרה מולטיטוברקולטה אשר חי באמריקה הצפונית של הפלאוקן לפני 65 עד 62 מיליון שנה מזמננו. הוא נודע ממאובנים שונים בארצות הברית וקנדה שהתגלו ותוארו בידי החוקר אדוארד דרינקר קופ ב-1884 על סמך ממצאים מקולורדו, מונטנה וויומינג. ממצאים ממונגוליה שנחשבו לשייכים לסוג הועברו לסוג Valenopsalis. חלק מהממצאים נמצאים במוזיאון האמריקאי לתולדות הטבע או במוזיאון פיבודי לידיעת הטבע.

יונק קדום זה היה קטן יחסית, בדומה לרוב היונקים מקבוצתו שרובם התקיימו במזוזואיקון לצד הדינוזאורים. הוא היה בעל ממדים קטנים של 400 עד 600 גרם ובעל מבנה שיניים חותכות חזקות שכנראה עזרו להתמודד עם מגוון מאכלים קשיחים, למשל בלוטים וזרעים.

== מינים ==
ידועים 6 מינים מסוג זה, כשהמינים C. fissidens ו-C. foliatus תוארו לראשונה בידי קופ ב-1884.
* C. alexanderi
* C. calgariensis
* C. fissidens
* C. foliatus
* C. kakwa
* C. waddleae

==קישורים חיצוניים==

קטגוריה:מולטיטוברקולטה
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1884
המהפך

ה"מהפך" הוא ציטוט מפורסם של מגיש מהדורת מבט בערוץ הראשון, חיים יבין, שנאמר במשדר יום הבחירות לכנסת התשיעית, ב־17 במאי 1977. המשדר ההיסטורי היה הפעם הראשונה שבה שודר בישראל מדגם קלפיות,<ref name=":0" /><ref></ref><ref name=":4"></ref> ובעקבותיו הפך המונח "מהפך" למטבע לשון בלקסיקון הפוליטי־ישראלי.<ref name=":3" />

== טביעת המונח ==

ב־17 במאי 1977 נערכו הבחירות לכנסת התשיעית.<ref></ref> זמן מה לפני קיומן החליט דן שילון, מנהל החדשות בערוץ הראשון, לקיים מדגם קלפיות בדומה לנעשה ברשת הבריטית.<ref></ref> ביום הבחירות פיזר עמירם ניר 25 קלפיות סקר,<ref name=":0">חיים יבין (1992)</ref> ומהנתונים שנאספו ב־24 מתוכן הפיק חנוך סמית את תחזיתו.

המדגם פורסם כ־3 דקות לאחר נעילת הקלפיות ברחבי הארץ. לפי התחזית שהציג, מפלגת הליכוד הייתה צפויה לקבל 44 מנדטים (<code dir="ltr">+5</code> ביחס לכנסת ה־8), ואילו המערך – 32 מנדטים (<code dir="ltr">-19</code> ביחס לכנסת ה־8).<ref name=":1" />

לאחר שהציג את תוצאות הסקר, המגיש חיים יבין אמר: , תוך שהוא מטעים במודגש במעט את המילה מהפך. הוא הוסיף שעליית הליכוד למקום הראשון מהווה את סיום ההגמוניה ארוכת השנים של מפלגות תנועת הפועלים. את הפחתת 19 המנדטים מהמערך הגדיר בתור מפלה אלקטורלית.<ref name=":1" />

לימים הבהיר יבין כי הוא היה סבור שמה שהתרחש הוא יותר ממהפך – מהפכה פוליטית של ממש, אך לא היה מעוניין להשתמש בלעדית במילה שיש לה משמעות לוואי אלימה או צבאית.

== שימוש במונח ==
המילה המוטעמת "מהפך" הפכה לשם נרדף למערכת הבחירות לכנסת ה־9, שכונתה מעתה "בחירות המהפך", בתוספת יידוע. באופן דומה, הממשלה שכוננה כונתה "ממשלת המהפך",<ref></ref> ותוכנית הליברליזציה הכלכלית שהציג שר האוצר בה, שמחה ארליך, נקראה "המהפך הכלכלי".<ref></ref>

כעבור 4 מערכות בחירות, בעקבות עליית מפלגת העבודה ב־5 מנדטים וירידת הליכוד ב־8, זכו הבחירות לכנסת השלוש עשרה ב־1992 לכינוי "המהפך השני".<ref name=":0" />

במשמעות מרחיבה, המונח "המהפך הארוך" משמש כדי לתאר את הבשלתם של תהליכים כלכליים־חברתיים בעלי זיקה מעמדית ועדתית במדינת ישראל, בשנים שקדמו לקיומו של המהפך הקצר, ובאופן שהוביל אליו.<ref>, </ref>

לימים התקבע זיכרון קולקטיבי מוטעה שלפיו נאמר המשפט ,<ref name=":4" /> איחוד של "גבירותי ורבותי" שנאמר מוקדם יותר בדבריו. המשפט הפך לאמרת כנף ידועה בפני עצמה,<ref name=":3"></ref> ששימשה בכותרות כתבות עיתונות<ref></ref> וספרי עיון העוסקים בתוצאות מערכת הבחירות,<ref></ref> כמו גם בהקשרים ובתחומים אחרים, לצורכי הדגשת הבדל או שינוי.<ref>טכנולוגיה: חלל וביטחון: תקשורת: ספורט: אופנה: </ref>

בעונה הראשונה של הסדרה היהודים באים, מוצג מערכון סאטירי־ביקורתי על המגיש יבין, אותו מגלם מעיין בלום, שמתקשה לשמור על נייטרליות עיתונאית, ושואל את הצופים "מה־הפח זבל הזה, שבחרתם לראש ממשלה?".<ref></ref>

== ראו גם ==
* הערוץ הראשון
* הבחירות לכנסת התשיעית
* ממשלת ישראל השמונה עשרה
* המהפך הכלכלי

==קישורים חיצוניים==
*
*

== ביאורים ==

== הערות שוליים ==

קטגוריה:ביטויים פוליטיים ישראליים
קטגוריה:ישראל: היסטוריה פוליטית
לוקחים את הזמן

לוקחים את הזמן הוא אלבום הופעה משותף של הזמרים רוני דלומי, לי בירן ואליאנה תדהר. האלבום מבוסס על סיבוב ההופעות "לוקחים את הזמן" שבו ביצעו שלושת הזמרים שירים ישראליים נוסטלגיים לצד שירים חדשים יותר וכן שירים של הביטלס.

האלבום יצא לאור ב-11 באוקטובר 2015 על ידי חברת התקליטים טדי הפקות.

==רשימת רצועות==

קטגוריה:אלבומי רוני דלומי
נבחרת רומניה בכדורגל חופים

הנבחרת הלאומית של רומניה בכדורגל חופים מייצגת את רומניה בתחרויות כדורגל חופים בינלאומיות ונמצאת בפיקוחה של התאחדות הכדורגל הרומנית.

==הסגל הנוכחי==

מאמן: ויורל פרקש

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || - || 3 || 0 || 0 || 0 || 3 || 7 || 22 || 15- || 0
|-
| 2009 || רבע גמר || 6 || 2 || 1 || 0 || 3 || 24 || 28 || 4- || 8
|-
| 2011 || רבע גמר || 5 || 4 || 0 || 0 || 1 || 27 || 16 || 11+ || 12
|-
| 2013 || - || 3 || 1 || 0 || 0 || 2 || 12 || 14 || 2- || 3
|-
| 2015 || מקום שמיני || 8 || 3 || 0 || 1 || 4 || 39 || 47 || 8- || 10
|-
| 2017 || - || 3 || 0 || 0 || 0 || 3 || 7 || 24 || 17- || 0
|-
| 2019 || - || - || - || - || - || - || - || - || - || -
|-
| 2021 || מקום 12 || 8 || 3 || 0 || 0 || 5 || 22 || 40 || 18- || 9
|-
!סך הכל || 7/8 || 36 || 13 || 1 || 1 || 21 || 138 || 191 || 53- || 42
|}

==קישורים חיצוניים==
* [https://www.beachsoccer.com/teams/Bulgaria דף הנבחרת] באתר הרשמי של כדורגל החופים
* [http://bsrussia.com/profiles/teams/70 דף הנבחרת] באתר הרשמי של כדורגל החופים 

רומניה
כדורגל חופים
קטגוריה:רומניה: כדורגל
קייל סחרפן

קייל סחרפן (בהולנדית: Kjell Scherpen; נולד ב-23 בינואר 2000 באמן שבהולנד) הוא כדורגלן הולנדי המשחק בעמדת השוער בקבוצת שטורם גראץ.

== קריירת מועדונים ==
סחרפן גדל במחלקות הנוער של VV אמן ושל אמן. בעונת 2018/2019 ערך 34 הופעות ליגה במדי הקבוצה הבוגרת של אמן, במסגרת ליגת העל ההולנדית.

ב-25 באפריל 2019 חתם סחרפן באייאקס מליגת העל ההולנדית. הוא שיחק בעיקר בקבוצת המילואים של המועדון. ב-16 בדצמבר 2020 ערך את הופעת הבכורה שלו במועדון, בניצחון 5-4 על אוטרכט במסגרת הגביע ההולנדי. ב-4 באפריל 2021 ערך את הופעת הבכורה שלו בליגה, בניצחון 2-1 על הירנפיין במסגרת המחזור ה-28 לעונת 2020/2021. בסך הכל ערך שתי הופעות ליגה בעונה זו.

ב-16 ביולי 2021 חתם סחרפן בברייטון אנד הוב אלביון מהפרמייר ליג. ב-8 בינואר 2022 ערך את הופעת הבכורה שלו במועדון, בניצחון על וסט ברומיץ' אלביון במסגרת הסיבוב השלישי של גביע ה-FA.

ב-31 בינואר 2022 הושאל סחרפן למשך חצי עונה לאוסטנדה מליגת העל הבלגית. ב-5 בפברואר ערך את הופעת הבכורה שלו במועדון, בהפסד 3-1 ללוון במסגרת המחזור ה-26 בליגה. בסך הכל ערך שבע הופעות ליגה במהלך תקופת ההשאלה, ולאחריה חזר לברייטון אנד הוב אלביון.

== קריירה בינלאומית ==
סחרפן היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר. בחודש יוני 2022 זומן לראשונה לסגל נבחרת הולנד הבוגרת, כמחליף לטים קרול שנפצע.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני אמן
קטגוריה:כדורגלני אייאקס
קטגוריה:כדורגלני ברייטון אנד הוב אלביון
קטגוריה:כדורגלני אוסטנדה
קטגוריה:כדורגלני ויטסה ארנהם
קטגוריה:כדורגלני שטורם גראץ
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים זרים בשווייץ
קטגוריה:הולנדים שנולדו ב-2000
עד שגעגוע יחלוף

"עד שגעגוע יחלוף" הוא סינגל של הזמרת הישראלית יובל דיין, שיצא לאור ב-24 באוקטובר 2021, כסינגל שלא מתוך אלבום, על ידי חברת התקליטים ארומה מיוזיק.

== רקע וכתיבה ==
יובל דיין כתבה את השיר יחד עם אבי אוחיון שאף הלחין אותו. דיין סיפרה שכתבה את השיר בעקבות פרידה מבן-זוג איתו יצאה תקופה ממושכת.

== ביקורת ==
מבקר המוזיקה יוסי חרסונסקי כתב כי "הרגשות צפים עצובים להפליא במנגינה מותאמת לתחושה. ההתרפקות מובנת, הסיבות לפרידה – נסתרות. יובל דיין מתגעגעת-כמהה בקול העגמומי-מדוכדך הזה שמעניק לשיר שכבת עצב יפה. המלנכוליות הזו מאוד אסתטית. עונג געגועים נטו. מה רע? לא רע, אבל אני מחפש יותר עומק לצד שירת האווירה הזו".

== מיקומי שיא ==

==קישורים חיצוניים==
* 
* [https://www.inn.co.il/news/529137 עד שגעגוע יחלוף: יובל דיין בשיר חדש ואישי על הפרידה שחוותה]

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי תומר בירן
קטגוריה:שירים על געגוע
קטגוריה:סינגלים בהוצאת ארומה מיוזיק
טון קופמיינרס

טון קופמיינרס (בהולנדית: Teun Koopmeiners; נולד ב־28 בפברואר 1998 בקסטריקום שבהולנד) הוא כדורגלן הולנדי המשחק בעמדת הקשר האחורי בקבוצת יובנטוס מהסרייה א' ובנבחרת הולנד.

== קריירת מועדונים ==
קופמיינרס גדל במחלקות הנוער של ויטסה '22 ושל א.ז. אלקמאר. הוא החל את הקריירה המקצוענית שלו בקבוצה הבוגרת של א.ז. אלקמאר במסגרת ליגת העל ההולנדית, וערך 116 הופעות ליגה, בהן הבקיע 35 שערים.

ב-30 באוגוסט 2021 חתם באטאלנטה מהסרייה א'. ב-11 בספטמבר ערך את הופעת הבכורה שלו במועדון בהפסד 1–2 לפיורנטינה, במסגרת המחזור השלישי בליגה לעונת 2021/2022.

== קריירה בינלאומית ==
קופמיינרס היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. ב-7 באוקטובר 2020 ערך את הופעת הבכורה שלו נבחרת הולנד, בהפסד 0–1 לנבחרת מקסיקו במשחק ידידות. הוא היה חלק מסגל נבחרת הולנד בטורניר יורו 2020 בשנת 2021, אך לא שיחק בטורניר. ב-8 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024. אך נפצע בהכנות ליורו ונגרע מהסגל. <ref></ref>

== תארים ==
; אטאלנטה
* הליגה האירופית: 2023/2024

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני אטאלנטה
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים הולנדים באיטליה
קטגוריה:הולנדים שנולדו ב-1998
קרחון ראסל (אורגון)

קרחון ראסל (באנגלית: Russell Glacier) הוא קרחון ברכס קסקייד במחוזות לין ומריון במדינת אורגון שבארצות הברית.

הקרחון ממוקם ברכס קסקייד על המדרונות הצפון מערביים של הר ג'פרסון.

אורכו של קרחון ראסל 1.12 קילומטרים.

הקרחון ממוקם בין הגבהים 2,600 מטרים - 2,200 מטרים מעל פני הים.

== קישורים חיצוניים ==
* [https://edits.nationalmap.gov/apps/gaz-domestic/public/summary/1148858 קרחון ראסל] באתר הסקר הגאולוגי של ארצות הברית
* [https://www.topoquest.com/map.php?lat=44.68525&lon=-121.81677&datum=nad83&zoom=4 מפה טופוגרפית של קרחון ראסל]
* [https://mapcarta.com/23845134 מפה של אזור קרחון ראסל]
* [https://geologypics.com/russell-glacier-on-mt-jefferson-oregon/ תצלום קרחון ראסל] באתר geologypics
* [https://www.viewweather.com/w6945236-weather-forecast-for-russell_glacier-oregon.html תחזית מזג אוויר עדכנית ארוכת טווח עבור קרחון ראסל]

== הערות שוליים ==

ראסל
ראסל
ליבינג דה דרים

"ליבינג דה דרים" הוא סינגל שהוקלט על ידי הזמרת הישראלית נונו. הוא יצא לאור ב-7 בדצמבר 2021, בהוצאת חברת התקליטים די-מיוזיק, כסינגל השלישי מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.

השיר הגיע למקום הרביעי במצעד הרשמי של גלגלצ.

== וידאו קליפ ==
הווידאו קליפ הרשמי של פורסם ב-7 בדצמבר 2021, ביום צאת השיר. הוא בוים על ידי נונו, אדם גבאי וברק סוריאן, וצולם בצופי ים הרצליה. נכון לאפריל 2024 עומד מונה הצפיות של הקליפ על למעלה מ-5.2 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בדצמבר 2021
|הזרמת מוזיקה • הורדה דיגיטלית
|D-Music
|style="text-align:center;"|
|}

== קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי נונו
קטגוריה:שירים שהופקו על ידי עיליי אשדות
קטגוריה:וידאו קליפים שצולמו בהרצליה
קטגוריה:סינגלים בהוצאת די-מיוזיק